પણ દિવાળી ગઇ. શિયાળાની એક સવારે દાનબાપુને હાર્ટ એટેક આવ્‍યો. ઘડીકની વારમાં જ.. જયસિંહે કોલેજ છોડી, ઘર-વાડી-વજીફા, વહેવારની જવાબદારી આમતો માનસ્કિ ફટકો તો રેશમ અને રામલા ઉપર પણ પડ્યો. ગરીબ દંપતિ ઓશિયાળુ બની ગયુ. એક દિવસે રેશમે રામાને કહ્યુઃ મને અહીં ગમતું નથી અસુખ થાય છે જયસિંહની દાનત ખોરા ટોપરા જેવી છે આપણે ચાલ્‍યા જઇએ‘ જવાબમાં રામો કહે રેશમ, તારી ભૂલ થાય છે. દાનુભા કરતા તો જયુભાનો જીવ ઓલદોલ છે બે વેંત ચડે એમ છે. રહી વાત હેરાનગતિની, તો કહે એણે કયાં આપણને વેડ્યા ? હજી તો દાનુભાના મોતની ટાઢીય ઠરી નથી અત્‍યારે તો આપણે એમની સાથે રહેવુ જોઇએ. એને બદલે એ માણસ ઉપર આવો ઇલ્‍જામ ? જો કે તનાવ તો રેશમનો વ્‍યાજબી હતો. એ ફફડતી હતી. પણ એક દિવસ આ તનજાવ વચ્‍ચે સપનાના ફૂલ ખીલી ઉઠ્યા.